CELEX: 32017D1867
Language: hu
Date: 2017-10-12 00:00:00
Title: A Tanács (EU) 2017/1867 végrehajtási határozata (2017. október 12.) a daktiloszkópiai adatokra vonatkozó, Portugáliával való automatizált adatcsere megindításáról

17.10.2017   
            
            
               HU
            
            
               Az Európai Unió Hivatalos Lapja
            
            
               L 266/8
            
         A TANÁCS (EU) 2017/1867 VÉGREHAJTÁSI HATÁROZATA
   (2017. október 12.)
   a daktiloszkópiai adatokra vonatkozó, Portugáliával való automatizált adatcsere megindításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 33. cikkére,
   tekintettel az Európai Parlament véleményére (2),
   mivel:
   
               (1)
            
            
               A 2008/615/IB határozat 25. cikkének (2) bekezdése szerint az említett határozat alapján nem kerülhet sor személyes adatok átadására mindaddig, amíg az említett határozat 6. fejezetében foglalt általános adatvédelmi rendelkezéseket végre nem hajtották az adatátadásban érintett tagállamok területeinek nemzeti jogában.
            
         
               (2)
            
            
               A 2008/616/IB tanácsi határozat (3) 20. cikke úgy rendelkezik, hogy a 2008/615/IB határozat 2. fejezete szerinti automatizált adatcserére vonatkozó, az (1) preambulumbekezdésben említett feltétel teljesülésének ellenőrzése céljából egy kérdőíven, értékelő látogatáson és kísérleti adatcserén alapuló értékelő jelentést kell készíteni.
            
         
               (3)
            
            
               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoport által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.
            
         
               (4)
            
            
               Portugália kitöltötte az adatvédelemre vonatkozó kérdőívet és a daktiloszkópiai adatok cseréjére vonatkozó kérdőívet.
            
         
               (5)
            
            
               Portugália sikeres kísérleti adatcserét hajtott végre Ausztriával, a Cseh Köztársasággal és Magyarországgal.
            
         
               (6)
            
            
               Portugáliában helyszíni értékelésre került sor, és erről az osztrák értékelő értékelő jelentést készített, amelyet elküldött az érintett tanácsi munkacsoportnak.
            
         
               (7)
            
            
               A daktiloszkópiai adatok cseréjére vonatkozó kérdőív, a helyszíni értékelés és a kísérleti adatcsere eredményeit összegző, átfogó értékelő jelentést benyújtották a Tanácsnak.
            
         
               (8)
            
            
               A Tanács – miután megállapította, hogy valamennyi tagállam, amelyre a 2008/615/IB határozat kötelező, egyetért – 2017. május 18-án megállapította, hogy Portugália maradéktalanul végrehajtotta a 2008/615/IB határozat 6. fejezetében foglalt általános adatvédelmi rendelkezéseket.
            
         
               (9)
            
            
               Ennek megfelelően Portugáliának jogosultnak kell lennie a daktiloszkópiai adatok automatizált keresése tekintetében a személyes adatoknak a 2008/615/IB határozat 9. cikke szerinti átvételére és átadására.
            
         
               (10)
            
            
               A 2008/615/IB határozat 33. cikke végrehajtási hatásköröket ruház a Tanácsra az említett határozat végrehajtásához – különösen a személyes adatoknak az említett határozatban előírt átadása és átvétele tekintetében – szükséges intézkedések elfogadása céljából.
            
         
               (11)
            
            
               Mivel az ilyen végrehajtási hatáskörök gyakorlásához szükséges feltételek teljesültek, és az erre vonatkozó eljárást is lefolytatták, a Tanácsnak végrehajtási határozatot kell elfogadnia a daktiloszkópiai adatokra vonatkozó, Portugáliával való automatizált adatcsere megindításáról annak érdekében, hogy az említett tagállam személyes adatokat adhasson és vehessen át a 2008/615/IB határozat 9. cikke szerint.
            
         
               (12)
            
            
               Dániára, Írországra és az Egyesült Királyságra nézve a 2008/615/IB határozat kötelező, ezért részt vesznek ennek a 2008/615/IB határozatot végrehajtó határozatnak az elfogadásában és alkalmazásában,
            
         ELFOGADTA EZT A HATÁROZATOT:
   1. cikk
   A daktiloszkópiai adatok automatizált keresése tekintetében Portugália 2017. október 18-tól jogosult személyes adatoknak a 2008/615/IB határozat 9. cikke szerinti átvételére és átadására.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot a Szerződéseknek megfelelően kell alkalmazni.
   
      Kelt Luxembourgban, 2017. október 12-én.
      
         
            a Tanács részéről
         
         
            az elnök
         
         U. REINSALU
      
   
   
      (1)  HL L 210., 2008.8.6., 1. o.
   
   
      (2)  2017. október 4-i vélemény (a Hivatalos Lapban még nem tették közzé).
   
      (3)  A Tanács 2008/616/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).